**Femeie**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Femeie

Ce trist ar fi pământul fără tine

Tu, întruparea razelor din zori,

Ar fi pustiu în sufletul din mine

Precum pustiu e iarna fără flori.

Tu îmi inspiri si versul si trăirea

i-ai copleșit în ceruri si pe Zei,

În fața ta se-apleacă nemurirea

Femeie, tu, regină peste ei.

Dacă tu ești motivul fericirii

Când reaprinzi al dragostei scânteie,

Mă-ntreb umil, pe drumul Mântuirii,

De ce n-ar fi si Dumnezeu femeie?.

Dar lumea asta nu-i o poezie

Când cei mai mulți au inima de vamă,

Nu vă lăsați cuprinși de erezie

Femeia-i sfântă-n sufletul de mamă.

M Horlaci. 20/1/17.